Nailian a Parke ti Biak-na-Bato
Ti Nailian a Parke ti Biak-na-Bato ket nasalakniban a lugar iti Pilipinas nga intero a mabirukan iti kaunegan ti Baranggay Biak-na-Bato idiay San Miguel, Bulacan nga isu met laeng ti nakaalan ti naganna. Ti parke ket gayatenna dagiti asideg nga ili ti San Ildefonso ken Doña Remedios Trinidad ken sakupenna ti dagup a kalawa iti 2,117 hektaria.[1] Daytoy ket nairangarang a nailian a parke idi 1937 babaen ni Presidente Manuel Luis Quezon babaen ti pannakaikamengna iti pakasaritaan ken lugar ti Republika ti Biak-na-Bato. Ti parke ket buklen ti network ti kueba ken sistema dagiti karayan ken dagiti pagdalanan iti historikal ken ekolohiko a kinapangruna. Daytoy ket naisanglad laeng iti 80 kilometro manipud ti Manila, daytoy ket napardasen nga agbalbalin a nadayed a papanan nga eko-adbentura para kadagiti agtataeng iti siudad.
Dagiti linaon
Topograpia ken ekolohia[urnosen | urnosen ti taudan]
Ti Nailian a Parke ti Biak-na-Bato ket naipatengnga iti baw-ang ti banatay nga iniwa babaen ti Karayan Balaong. Adda met dagiti ad-adu ngem sangagasut a kueba nga agdumaduma ti kadakkel ken dagiti pormasion ti kristalina a mineral a naiwarwras iti balasiw ti parke. Kadagiti kaaduan a napaspasiaran a kueba ket ti Kueba Aguinaldo, isu idi ti kuartel ni Presidente Emilio Aguinaldo, ken ti Bahay Paniki wenno Kueba ti Panniki, a naibagbaga a pagtaengan dagiti saan a basbassit ngem innem a sebbangan dagiti napayyakan a mamalia: ti kabag-kabag, ngusong kabayo, bungisngis, sibsib, bayakan ken pakibu. Dagiti billit Nido wenno iti Inggles a makunkuna iti swiftlets ket mabirukan pay iti daytoy a parke, ken dagiti sunggo, dagiti naatap nga alingo, dagiti agila, monitor lizards, ken dagiti dadduma pay a sebbangan ti billit nga aum-umok kadagiti natayag a kaykayo. Dagiti orkida, kaykayo, ken dadduma pay a mulmula ken ti bokawe (buho) ket dagitoy ti flora ta mabalin a mabirukan iti daytoy a parke.[2]
Dagiti pagsiiman a lugar ti dati a republika ken dagiti pay tidda ti bato ken pagsammakedan ket adu pay a mabirukan iti kaunegan ti parke, a mairaman ti bato aderaas nga addaan kadagiti naikitkitikit, ken mabalin nga agtawenen ti ginasut a tawtawen.[3]
Ti Bantay Susong Dalaga ken Dissuor Tilandong ket nadayegda pay a pagpasiaran iti uneg ti parke.
Galeria[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Rehion 3 - Nasalakniban a Luglugar". Departamento ti Enbironmento ken dagiti masna a Rekurso - Nasalaknibana Luglugar ken Opisina ti Kaatapan. Naala idi 13 Hunio 2012.
- ^ "Biak-na-Bato". The Philippine Star - Nasalakniban a Luglugar ken Opisina ti Kaatapan. Naala idi 14 Hunio 2012.
- ^ "Pagpasiaran ti Turista iti Bulacan". Departamento ti Turismo (Pilipinas). Naala idi 14 Hunio2012.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn